
Ad  capessendam  supremam  doctoratus  lauream  leges 

academicae  dissertationem  inauguralem  de  objecto  ad 
rem  medicam  spectante ,  publicae  disquisitioni  sub¬ 
mittere  jubent,  quibus  ut  satisfaciam  metliodum  en- 
dermicam  selegi,  ejus  emolumenta,  commoda  et  in¬ 
commoda  ,  atque  casus ,  in  quibus  aliis  praeferri  me¬ 
retur,  insimulque  eam  perficiendi  modum  designare 
conatus  sum.  Persuasus  sum  hancce  elaborationem 
multis  erroribus  scatere  et  nequaquam  ex  meis  imbe¬ 
cillibus  conatibus  optatam  hujus  methodi  expositio¬ 
nem  prodiisse  5  ast  lector  benevole,  perpende,  angus¬ 
tias  temporis  ad  elaborandum  datas,  experieutiamque 


meamin  scientia  medica  adhuc  exiguam,  et  quoties  quid 
ut  mancum  nec  sat  bene  ordinatum  reperies,  conside¬ 
ra,  me  non  ex  pruritu  scribendi  sed  ex  lege  hancce 
tractatiunculam  suscepisse* 


De  methodo  endermica. 

§•  i- 

Methodus  endermica  enfcevmatifdje  obev  @inf>autmicsfSmetfyobe 
illa  dicitur  medendi  ratio ,  quae  in  diversis  per  cutem , 
epidermide  sua  spoliatam,  corpori  adplicandis  remediis 
consistit. 

Multi  medici  experimenta  fecerunt ,  e  quibus  patet , 
quaedam  medicamenta ,  cum  cute  ab  epidermide  liberata , 
in  contactum  delata ,  absorberi,  et  denique  eamdem  virtu¬ 
tem  medicantem  exerere ,  ac  si  immediate  in  ventriculum 
aut  in  tubum  alimentarem  in  genere  ingesta  fuissent.  Jam 
in  antiquorum  medicorum  libris  legere  licet ,  aloe ,  vulne¬ 
ri  ,  ulceri ,  aut  fonticulo  impositum  purgantem  exeruisse 
virtutem,  et  Mia  g  an  di  e  de  efficacia  medicamentoium  en- 
dermice  adplicatorum  exempla  adfert  *) :  foeminam  cancro 
ventriculi  laborantem ,  dirisque  doloribus  cruciatam ,  di¬ 
versis  remediis  absque  omni  effectu  fuisse  tractatam,  ad- 
plicatis  autem  paucis  granis  cujusdam  salis  morphii  pla¬ 
gae  inflammatae  ex  emplastro  cantharidum ,  illam  multum 

levaminis  persentiisse - dein ,  parochum  quemdam  sub 

narcoseos  plioenomenis  succubuisse ,  quum  famulus  illi 
fonticulum  quotidie  deligaverit ,  qui  duobus  granis  strych- 
nini  sulfurici  in  cavum  fonticuli  delatis;  pisum  supra  im¬ 
posuit. 

Lembert  et  Lesieur**)  tamen  primi  fuerunt,  qui 
resultata  ex  multis  ejusmodi  experimentis  obtenta ,  contu¬ 
lere  et  hac  ratione  ad  ingeniosam  devenerunt  ideam ,  no- 


*)  Magandie  Vorlesungen  iiber  die  physikalisclien  Erscliei- 
nungen  des  Lebens ,  iibersetzt  von  Dr.  Baswitz» 

**)  Lembert,  Essai  sur  la  methode  endermique. 

vam  methodum  remedia  corpori  adplicandi  in  usum  vo¬ 
candi.  Hanc  methodum  plures  Galliae,  Italiae  et  Germaniae 
medici  ultra  excoluerunt,  inter  quas  Hoffmann  et  R  i  c  li¬ 
ter  de  multorum  hac  via  communicatorum  remediorum 
efficacia  instituerunt  experimenta  *). 

§• 

In  remediis  organismo  adplicandis  cutis  externa  esi 
atrium  medicamentorum  magni  momenti,  quod  jam  ex  fun¬ 
ctionibus  ejus  physeologicis  patet,  et  ad  actionem  medica¬ 
mentorum  tam  localem  quam  universalem  excitandam  apta. 
Remedia  cuti  externae  adplicata  aut  tantummodo  localem 
producunt  effectum,  aut  illorum  efficacia  locum  adplica- 
tionis  transgressa ,  universalem  exerunt  virtutem ,  nam': 
l)  cutis  externa  vasculis  obundat ,  quorum  energia  actio 
medicamenti  ad  universum  systema  vasorum  dissipatur,  ut 
e.  g.  mercurialia ,  praeparata  auri,  jodina,  quae  in  cute 
externa  adplicata  reactionem  in  universo  corpore  excitant. 
2.)  Cutis  externa  nervorum  ramusculis  abundat,  qui  et  vir¬ 
tutem  medicamenti  per  totum  corpus  dissipare  valet ;  sunt 
nervi  sensationis  in  peripheria  corporis  distributi,  quorum 
si  ramusculus  afficiatur,  iste  oh  actionem  centripetalem  in 
cerebro  aut  medula  spinali  reactionem  provocat,  quae  ite¬ 
rum  ut  actio  centri fugal is  se  manifestat.  Quum  autem  ir¬ 
ritationis  ac  resorptionis  facultas  canalis  alimentaris  multo 
magis  vigeat  ac  cutis  externae ,  hinc  medicamenta  externe 
adplicata  debiliorem  exerunt  efficaciam,  quam  interne  sum¬ 
pta,  et  multo  majori  dosi  sunt  adplicanda,  quod  tamen  so¬ 
lummodo  valet  de  adplicatione  medicamentorum  in  cutem 
cum  epidermide  adhuc  munitam,  in  qua  absorptio  medica¬ 
menti  lente  contingit,  quod  sequens  casus  in  clinico  medi¬ 
co  academiae  Josephinae  observatus,  demonstrat.  Celeber¬ 
rimus  professor  dominus  doctor  Bisclioff  de  Alte n- 


*)  Lehmann,  Dissertatio  inauguratis,  med.  Observat,  quae¬ 
dam  de  usu  externo  cliinini  Berolini  1828*  Dr.  L.  A.  Ii  i  C  li- 
ter’s  enderinatisclie  Methode.  Berlin  1835* 


9 


% 

stem  *)  aegro  militi  ob  infarctum  hepatis  extracti  bella- 
donna  grana  octo  cum  unquenti  simplicis  uncia  una  ordi¬ 
navit  in  dic  ter  ad  magnitudinem  fabae  inungendum.  Ouinta 
die  aeger  in  oculo  dextro  dolorem  prementem  persentit 
cum  calore  adaucto  et  obnubilatione  rerum,  quae  limbo 
rubro  cinctae  esse  videbantur.  Unquento  seposito  et  phoe- 
nomena  memorata  evanuere.  Detracta  autem  epidermide , 
quacum  una  ut  plurimum  etiam  mucus  Malphigii  sepa¬ 
ratur**),  supra  corium  adplicata  medicamenta  vasa  capilla¬ 
ria  et  nervorum  ramusculos  immediate  feriunt ,  in  fluido 
ab  corio  secreto,  prouti  solubilia  sunt,  resolvuntur  et  a 
vasculis  absorbentur ,  sed  metallicae  quoque  substantiae , 
difficillius  solubiles ,  imo  gummiresinae  pro  parte  absor¬ 
bentur,  pasteaquam  per  superficiei  denudatae  secretum  as- 
similatae  hunc  in  scopum  quasi  praeparantur.  Actio  medi¬ 
camentorum  hoc  modo  adplicatorurn  duplex  observatur : 
localis  seu  primaria  et  universalis  seu  secundaria.  Actio 
topica  consistit  in  irritatione  jam  minore  jam  vehementio- 
re  plagae  cutis  vulneratae,  per  medicamen  adplicatum  pro¬ 
ducta  ,  per  pruritum,  ardorem,  dolorem,  thermogenesim 
adauctam  et  ruborem  se  manifestans. 

Actio  universalis  hucusque  cum  certitudine  tantum  sub 
usu  remediorum  narcoticorum  observata  est,  quum  caetera 
vel  nullum  in  systematibus  universalibus  producant  effe¬ 
ctum  ,  vel  virtus  eorum  tantum  specifica  sit ,  quod  in  sa¬ 
natione  febris  intermittentis  ope  chinini  sulfurici  contingit. 
Actionem  universalem  medicamentorum  endermice  adpli- 
catorum  tam  medio  nervorum  periphericorum,  quam  vaso¬ 
rum  absorbentium  ope  produci  nullum  superest  dubium ; 
imprimis  nervi,  pro  narcoticis  conductores  esse  videntur, 


*)  Dr.  J.  R.  Bischoff  Edler  von  Altenstern,  k.  Iu 
wirklicher  Regierungsratli ,  Stabsfeldarzt  und  Professor  etc. 
Grundziige  der  Naturlehre  des  Mensclien  mit  vorzugliclier 
Hinsiclit  auf  die  praktische  Medizin.  Wien  1837* 

**)  Dr.  Anton  Romer,  k.  k.  Rath ,  Stabsfeldarzt  und  Pro¬ 
fessor,  Handbuch  der  Anatomie,  2«  Band. 

quatenus  effectus  adplicationem  eorum  adeo  cito  sequitur, 
quam  ut  eadem  jam  vasis  absorbentibus  reliquae  humorum 
massae  assimilari  potuisse,  vix  credibile  sit,  insimulque  ab 
aegris  actionis  propagatio  juxta  decursum  nervorum  perci¬ 
piatur  ,  quae  sensu  caloris ,  per  omne  corpus  radiatim  di¬ 
stribuentis,  se  manifestat.  Cujus  rei  veritas  et  eo  compro¬ 
batur  ,  quod  sub  usu  morphii,  belladonnae,  systemate  san- 
guifero  in  actionis  sphaeram  necdum  tracto,  ipsa  jam  cen¬ 
tralia  systematis  nervosi  organa  adliciantur. 

§.  5. 

Inter  emolumenta  et  commoda,  quae  methodus  ender- 
mica  prae  caeteris  medicamenta  adplicandi  modis  praebet, 
commemorari  merentur : 

1.  Effectus  medicamentorum  hac  methodo  adplicato- 
rum,  magis  purus  ac  genuinus  est,  quam  si  eadem  medi¬ 
camenta  in  contactum  cum  membrana  mucosa  canalis  ali- 
mentaris  ponuntur,  quae  ante  eorum  in  reliquam  massam 
susceptionem  partim  ob  digestionis  vim  mutantur,  imo  su¬ 
biguntur,  partim  a  secretis  in  tubo  alimentari  contentis, 
in  multis  morbis  non  parum  alienatis ;  decomponuntur ; 
quapropter  vera  et  genuina  remediorum  virtus  saepe  nec 
evolvi  nec  a  medico  observari  potest. 

2.  Quaedam  remedia  quae  interne  sumpta  consuetim 
aut  casu  nullum  exerunt  effectum ,  viceversa  endermatica 
methodo  corpori  introducta  excellentem  excitant  reactio¬ 
nem.  Sic  vaccina  interne  sumpta  nullum  exhibet  effectum 
ac  cndermice  adplicata  excellentem  in  corpore  excitat  re¬ 
actionem.  Sic  semina  sinapeos  externe  adplicata  virtutem 
rubefacientem  exerunt,  quum  interno  usui  ut  diaetetica 
inserviunt. 

5.  Hac  methodo  adplicata  medicamenta  imprimis  nar¬ 
cotica  agunt  in  genere  citius  quam  sub  usu  interno,  ut 
Trousseau  et  Bonnet  experimenta  fecerunt ,  e  quibus 
patet,  sedantem  morphii  effectum  duabus  imo  tribus  horis 
tardius  subintrasse  a  duobus  granis  interne  sumptis,  quam 
ubi  eadem  quantitas  aut  quarta  illius  pars  saltem  ,  cnder- 
mice  adplicabatur. 

4.  In  adfectionibus  topicis  morbosis .  possunt  remedia 
immediate  ad  locum  adfectum  aut  pro  libitu  in  ejus  vici¬ 
nia  adplicari,  et  hac  ratione  citissime  auxilium  fertur,  nec 
est  expectandum ,  donec  remedium  interne  sumptum  assi- 
milatumque  desideratum  producat  effectum. 

5.  Quum  in  hac  methodo  locus  adplicationis  semper 
oculis  nostris  pateat,  usum  medicamenti  majori  cum  certi¬ 
tudine  continuare  omnique  momento  remedium  ammovere 
aut  ejus  usum  intendere  possumus ;  si  autem  sub  medica¬ 
menti  usu  cutis  plaga  vulnerata  aegrius  adflicta  esset ,  ut 
diutius  adplicationem  medicamentorum  perferre  aut  in  illa 
absorptio  cum  sufficiente  energia  contingere  posset,  certe 
nihil  facilius  est,  quam  aliam  cutis  plagam  denudare,  et 
tandem  effectus  nociferi  a  medicamento  adhibito  producti, 
remoto  remedio  hac  ratione  tolli  possunt ,  si  superficiei 
vulneratae  substantiam  medicantem  imponimus,  cujus  vir¬ 
tus  respectu  prioris  opposita  est ,  et  illam  quodammodo 
neutralisare  valet.-  Sic  intoxicationes  per  strychninum  pro¬ 
ductae  ,  uti  tetanicae  constrictiones ,  imo  conscientiae  ab¬ 
olitio,  medio  unius  alteriusve  grani  morphii  endermice  ad- 
plicati  intra  pauca  momenta  tolli  possunt,  ita  Lembert 
narcoticam  morphii  vim  ope  moschi  et  cantharidum  effe¬ 
ctum  medio  camphorae  endermice  adhibitae  sustutisse  con¬ 
tendit» 

6.  In  hac  methodo  parvae  doses  jam  ad  scopum  asse¬ 
quendum  sufficiunt ,  quod  praecipue  notandum  est  de  usu 
narcoticorum,  quibus  interne  sumptis  ventriculus  facile 
adsuefit,  ita  ut  nonnisi,  si  diutius  remedium  narcoticum 
adhibendum  est,,  magnis  et  jam  periculosis  dosibus,  desi¬ 
deratus  produci  posset  effectus,  hinc  praemissa  pro  aliquo 
tempore  adplicatione  interna,  idem  remedium  magno  cum 
fructu  endermice  adhiberi  potest. 

7.  Si  aeger  ob  idyosincrasiam  aut  ob  soporem  ingra¬ 
tum  medicamentum,  a  morbo  praesenti  desideratum,  in¬ 
terne  summere  non  valet,  sub  talibus  circumstantiis  etiam 
inscio  aegro  hac  via  adhiberi  potest. 

8.  Tandem  si  in  adplicandis  endermice  remediis  ob 

morbum  praesentem  indicatio  adesset  derivans  adhibendi, 
plaga  cutis  suppurans  etiam  fonticuli  vices  obire  potent. 

§•  4. 


Ex  usu  methodi  endermicae  tamen  sequentia  fluunt  in¬ 
commoda. 

1.  Ouacdam  medicamenta  majori  quantitate  endermice 
adplicata  intollerabiles  causant  dolores. 

2.  In  hoc  methodo  saepe  irritatio  superficiei  vulneratae 
per  medicamen  adplicatum  producta ,  ad  altiorcm  imo  in¬ 
flammationis  gradum  exaltatur.  Sic  adplicationem  chinini 
sulfurici ,  scillae  etc.  excipit  ardor  vehemens ,  inflammatio¬ 
nem  suppurationem  imo  sphacellum  cutis  partialem  qua  se¬ 
quelam  agnoscens ,  nisi  horum  medicamentorum  actionem 
vehementem ,  forma  unquenti  utendo  ,  mitigare  studemus. 

5.  (Quaedam  remedia  hac  via  adhibita  nec  minimum 
producunt  effectum,  ut  jalappina  ad  alvum  movendam  plu¬ 
ribus  institutis  experimentis  adhibita,  praeter  vehementem 
in  loco  adplicationis  irritationem,  nulla  produxit  symptomata. 


§•  5* 

Casus  morbosi,  in  quibus  endermica  medendi  methodus 
cuilibet  alteri  praeferenda  est,  sunt: 

1.  Si  medicamenta  ventriculo  et  tubo  alimentari  ingeri 
nequeunt  ab  aditum  ad  has  partes  praeclusum  :  ut  in  trismo 
et  tetano;  tam  traumatico  quam  sic  dicto  rheumatico;  hy¬ 
drophobia,  spasticis  colli  adfectionibus  ,  inflammatione  et 
constrictione  oesophagi ,  morbis  faucium  e  c  t.  fieri  solet. 

2.  Ubi  usus  remediorum  internus  ab  morbosas  ipsius 
tubi  intestinalis  adfectiones  imposibilis  redditur,  ut  in  in¬ 
flammatione  ventriculi ,  intestinorum  ,  spasmis  horum  orga¬ 
norum  ,  parro  in  ileo,  cancro  ventriculi,  in  quibus  nullum 
medicamentum  fertur. 

3.  Peculiaris  ventriculi  idyosincrasia  quae  medicamen¬ 
tum  ,  a  morbo  praesente  desideratum ,  nulla  tenus  perferre 
valet,  ut  saepe  digitalem  chininum ;  —  praesente  nimia  ven¬ 
triculi  sensilitate,  ut  in  gravidis,  —  in  vomitu  et  cardialgia 
vervosae  indolis,  quum  tali  in  casu  omne  remedium  inge¬ 
stum  illico  vomitu  rejiciatur,  ubi  vero  organicum  quodpiam 

vitium,  ut  induratio ,  scyrrhus,  cancer,  hujus  mali  causam 
constituit,  ibi  nonnisi  polliativo  modo  remediis  endermice 
adhibitis  symptomata  molesta  aut  periculosa  leniuntur, — 
tandem  in  cholera,  in  qua  usus  opii  a  plurimis  commenda¬ 
tur,  sed  interne  assumtum  mox  vomitu  rejiciter,  endermicus 
morphii  acetici  usus  a  quibusdam  laudatur. 

4.  Si  per  celerem  medicamentorum  in  reliquam  liiimo- 
,rum  massam  susceptionem,  periculosa  systematis  sanguiferi 
concitatio  timenda  est ;  ut  in  delirio  potatorum  cum  tremo¬ 
ribus,  ubi  conjectionis,  phlogoseesque  symptomatibus  fractis 
opii  usus  indicaretur. 

5.  Si  remedia  sunt  indicata:  quae  causticae  sunt  indo¬ 
lis  ,  et  quorum  internus  usus  hinc  periculosos  produit  effe¬ 
ctus  ut  praeparata  auri,  pliosphorus.  Hoc  modo  phosphorum 
in  clinico  ophthalmatrico  a  meo  celeberrimo  professore  do¬ 
mino  doctore  F  r  i  d  r  i  c  o  J  a  g  e  r  in  rheumatismo  paralitico 
palpebrae  superioris  optimo  cum  effectu  adhibere  vidi:  tan¬ 
dem. 

6.  In  infantibus ,  quibus  medicamenta  indicata  ob  sapo¬ 
rem  ingratum  ingeri  nequeunt ,  ut  sulfas  chinini  et  alia  re¬ 
media  methodo  endermica  sunt  adplicanda. 

Inter  medicamenta  autem  methodo  endermica  adhibita 
huc  usque  remedia  narcotica  maximam  praestiterunt  effica¬ 
ciam,  et  quum  haec  remedia  endermice  adplicata  citius  agunt 
et  insimul  earum  actio  genuina  virtusque  vera  multo  facilius 
observatur,  quam  sub  usu  interno;  ergo  in  omni  morbo,  in 
quo  narcotica  egregia  praebent  remedia ,  ubicunque  motus 
spastici  et  nervorum  distentiones  sunt  componendae ,  dolo¬ 
res  mitigandi ,  quies  concilianda,  praecipue  in  adfectionibus 
topicis,  neuralgiis  localibus,  paralysibus,  abnormi  irritabili¬ 
tate,  morbisque  dynamicis  cum  typo  periodico  methodus  en¬ 
dermica  saepissime  radicalem  constituit  curam  ;  in  aliis  a 
materiali  aut  organica  praecipue  in  organis  centralibus  deli  ¬ 
tescente  causa  dependentibus,  ut  etiam  usus  internus  narco¬ 
ticorum  nonnisi  palliativo  modo  symptomata  molesta,  aut 
periculosa  leniens,  semper  tamen  efficax  curam  que  internam 
adjuvans  methodus  manebit.  Ubi  tamen  morbus  securo,  cito, 

faciliqne  modo  per  usum  internum  sanari  potest:  ibi  cum 
methodo  endermica  experimenta  numquam  facienda,  ne  sic 
tempus  sanationi  aptum  negligatur,  aeger  vero  periculo  ex¬ 
ponatur. 

§•  6. 

In  adplicatione  remediorum  methodo  endermica  an¬ 
tea  locus ,  cui  remedia  adplicanda  sunt  est  elegendus. 
Multi  credunt ,  medicamentum  eo  efficatiorem  virtutem  me¬ 
dicantem  exerere ,  quo  vicinior  superficies  cutis  denudata , 
cui  medicamentum  adplicatur ,  centris  imprimis  systematis 
sensiferi  est.  Sic  belladonna  cutis  plagae  extremitatum  infe¬ 
riorum  adplicata  in  cerebro  vix  ullum  produxit  effectum, 
quum  in  vicinia  capitis  endermatice  adhibita  vehementem  ex- 
eruit  effectum.  Sic  etiam  morphium  aceticum  eo  facilius 
dysuriam  producere,  quo  propius  organis  uropoeticis  cn- 
dermice  adplicatur ,  observatum  est. 

(^uod  tamen  locum  adplicationis  remediorum  concernit, 
in  genere  observandum  est,  ut  talis  semper  eligatur,  qui  par¬ 
ti  affectae  vicinus ,  epidermide  tenui,  facile  detrahendae,  va¬ 
sisque  absorbentibus  copiosis  gaudet;  quam  ab  causam  in¬ 
terna  extremitatum  facies  externae  semper  est  praeferenda. 
In  adfcctionibus  nervosis  autem,  quarum  sedes  plerumque 
in  centris  systematis  nervosi  est  quaerenda,  in  harum  vicinia 
medicamenta  sunt  adplicanda ;  ita  in  paralisi  extremitatum 
inferiorum,  adplicatio  strychnini  efficacior  erit,  si  in  regio¬ 
ne  inferiori  columnae  vertebralis  plaga  cutis  vulneratur;  in 
tussi  convulsiva  morphium  non  pectori ,  sed  nuchae  adplice- 
tur,  cum  hic  sit  locus  originis  nervi  vagi  et  accessorii  Vili- 
sii  pioximus.  Sic  Lembcrt  iscluatcm  posticam  adplicatio¬ 
ne  endermica  semigrani mophii  acetici  etTrousseau  ean¬ 
dem  neuralgiam  adplicatis  tribus  granis  extracti  belladonnae, 
in  vicinia  exitus  nervi  ischiatici  ex  pelvi  sustulisse  dicunt. 

Porro  experientia  comprobatum  est,  remedia  specifica, 
eo  potentius  et  citius  agere ,  quo  vicinius  illi  organo  adpli- 
cantur,  in  quod  specilico  nisu  virtus  illorum  dirigitur  ,  ita 
morphium  in  vicinia  capitis,  belladonna  in  vicinia  oculorum 
adhibenda  erit.  ()uodsi  vero  topicum  magis  desideramus  ef- 

Tectum  5  tunc  eligatur  locus  a  centro  systematis  sensiferi  ma¬ 
vis  remotus  :  quod  praeprimis  sub  usu  nacoticorum  observan¬ 
dum  est,  ex  quorum  inconsulte  adaucta  aut  repetita  dosi  haud 
raro  violentissimos  et  periculasissimos  effectus  productos 
fuisse  observatum  est.  Quod  extensionem  plagae  cuticula  or¬ 
bandae  attinet,  ratio  habenda  est,  ut  quantitati  remedii  ad-, 
bibendi  respondeat ,  talemque  corporis  partem ,  unde  effec¬ 
tus  tuto  expectari  potest  occupet :  sufficiet  ergo  unicus  ad- 
plicationis  locus ,  si  effectum  medicamenti  localem  produce¬ 
re  cupimus ,  plura  autem  adplicationis  loca  erunt  eligenda , 
piodsi  affectio  morbosa  in  pluribus  organis  sedem  suam  ag¬ 
noscat.  Semper  est  tamen  cavendum ,  ne  plagae  vulnerandae 
magnae  sint  extensionis ,  quum  et  inflammatio  quoad  exten¬ 
sionem  et  intensitatem  facile  adaugetur  et  methodo  ender- 
mica  illa  tantum  remedia  adplicantur ,  quae  jam  parva  dosi 
excellentem  exerunt  virtutem  5  in  genere  loco  unius  plagaC 
majoris  extensionis  semper  plures  minores  sunt  formandae. 

§•  7» 

Ut  hac  via  remedia  universalem  producere  possent  effe¬ 
ctum ,  locus  cui  remedia  adplicanda  sunt,  epidermide  sua 
privetur ,  sicque  immediate  eorum  actioni  vasa  absorbentia, 
nervique  peripherici  exponantur  necesse  est :  quod  consue- 
tiin  ope  emplastri  vesicatorii  fit. 

Praeterea  epidermis  medio  aquae  fervidae  aut  acidi  sul- 
furici  concentrati  aut  ammoniae  causticae  detrahi  potest. 
Ammonia  caustica  cum  pinguedine  quodam  in  unquentum 
redacta ,  plagae  cutis  vulnerandae  adplicatur ,  quae  adplica- 
tio  post  quinque  minutas  renovatur,  praeterlapsisque  iterum 
quinque  minutis  plaga  ista  abunquento  purgatur,  et  epider¬ 
mis  facile  consuetim  detrahi  potest.  Detractio  epidermidis  ta¬ 
men  optime  vesicantis  ope  perficitur,  cujus  actio  adhuc  accel- 
leratur,  si  locus  adplicationis  antea  spiritu  salis  ammoniaci 
caustici  fricetur.  Vesica  per  emplastrum  cantharidum  pro¬ 
tracta  caute  est  apperienda,  et  emisso  sero,  antequam  reme¬ 
dia  corio  adplicantur  non  solum  epidermis  sed  etiam  cuticu¬ 
la  pellucida  est  ammovenda ,  quae  continuo  eousque  reno¬ 
vatur,  quousque  in  plaga  inflammatoria  suppuratio  non  in- 

travit.  Nocet  absorptioni  superficies  plagae  denudatae  fun¬ 
gosa,  callosa,  sicut  et  oedematosa  >  aut  ubi  omni  se  et  ex- 
cretione  suppressa ,  irritatio  ad  altiorem ,  ipsius  inflammati¬ 
onis  gradum  extollatur ;  nisi  per  adplicationem  cataplasma¬ 
tum  mitigata  inflammatione  ,  sublatoque  dolore  ,  facultas  cu¬ 
tis  secernens  et  insimul  cum  hac  absorbens  restituatur.  Yis 
superficiei  denudatae  absorbens  maxima  cum  energia  contin¬ 
git  ,  si  in  medio  tantum  statu  irritationis  versatur  ac  vis  se¬ 
cernens  in  illa  viget.  Sunt  quaedam  remedia ,  quae  adplicata 
optimo  cum  effectu  plagam  denudatam  in  suppuratione  susti¬ 
nere  valent,  ad  haec  pertinent  extractum  scillae,  strychninum, 
et  tartarus  emeticus,  quibus  proxime  accedunt  chininum, 
extractum  belladonnae  et  kermes  minerale ;  contra  alia  me¬ 
dicamenta  virtutem  exsicantem  exhibent ,  praecipue  calomel 
et  acetas  plumbi. 

§•  9*  /fr. 

Quod  formam  adtinet ,  in  qua  medicamenta  endermice 
adplicantur  est  aut  in  pulvere ,  unquento ,  cerato  aut  in  so¬ 
lutione.  Optima  forma  aptissimaque  remediorum  endermica 
methodo  adhibendorum  est  ea  pulveris,  et  multa  remedia  ut 
chininum,  sulfur  auratum,  nec  aliam  admittunt  formam.  Me¬ 
dicamenta  adhibeantur  tamen  pulvere  subtilissimo  et  ubieo- 
rum  dosis  minima  granum  non  excedit,  ut  narcotica  alcalo- 
idea,  quae  semper  hoc  forma  sunt  adhibenda,  cum  aliquot 
granis  sacchari  misceantur ,  numquam  tamen  cum  amylo  aut 
gumini  arabico,  quum  haec  remedia  virtutem  medicamenti  ni- 
misinvolvunt,  et  cum  lympha  secreta  duram  crustam  formant , 
quum  saccharum  plagam  cutis  denudatam  in  desiderato  irri¬ 
tationis  statu  sustinere  valet. 

Ut  tamen  remedia  forma  pulveris  adplicata,  medicantem 
exerant  effectum,  ante  omnia  necessarium  est ,  ut  remedjum 
hac  methodo  adplicandum  solvi,  sicque  a  vasis  absorbentibus 
suscipi  possit.  Acria  quae  vehementem  producunt  effectum , 
ut  extractum  scillae,  tartarus  emeticus  ad  inpedicndam  nimiam 
partis  irritationem  in  formam  unquenti  aut  cerati  redacta 
adplicentur ,  aut  saltem  unquento  vel  cerato  adspersa  impo¬ 
nantur  :  substantiae  resinosae ,  ut  jalappina  optime  in  parva 

alcoholis  quantitate  prius  soluta ,  superposito  unquento  sim- 
i  plici  adplicantur.  Medicamenta  tamen  fluida  lente  etguttatim 
plagae  cutis  vulneratae  sunt  adplicanda,  aut  linteum  carptum 
i <luido  modefactum  superficiei  cutis  secernenti  imponatur. 

§.  10. 

Dosis  medicamentorum  hoc  mothodo  adplicandorum  in  ge- 
nere  pro  diversitate  naturae  morbi,  ejusque  intensitatis,  aeta¬ 
tis  sexus  et  individualis  aegri  constitutionis  diversa  erit,  quo 
intuitu  sempcr  ratio  habenda  est  doseos,  qua  medicamenta  pro 
usu  interno  adhibentur;  semperque  antequam  dosis  cujusdam 
medicamenti  adaugetur,  tam  topici  quam  secundarii  qui  exin¬ 
de  in  corpore  apparent  effectus,  respiciantur  opportet.  Quum 
autem  endermica  methodo  tantum  remedia  adplicantur,  quae 
jam  parvae  dosi  interne  sumpta  vehementem  producere  valent 
effectum  ,  ut  alcaloidea  ,  aliaeque  vegetabilium  substantiae 
aefficaces ,  quas  chemici  recentiores  a  reliquis  constituenti¬ 
bus  separarunt ;  et  quum  ut  jam  supra  (§.  3.)  adnotatum  ef¬ 
fectus  medicamentorum  endermice  adhibitorum  magis  purus 
et  genuinus  observatur  quam  interne  adhibitorum,  hinc  sem- 
per  cum  parvis  dosibus  incipiendum  est.  In  adplicandis  en¬ 
dermice  remediis  etiam  horum  solubilitatis  ratio  habenda 
est,  hinc  quo  magis  substantia  medicans  solubilis  est,  quo¬ 
que  facilus  absorbetur,  eo  minoribus  dosibus  cum  hac  ini¬ 
tium  fiat  necesse  est.  Summa  hoc  intuitu  circumspectio  in 
usu  narcoticorum  remediorum  observanda  est ,  quum  expe¬ 
rimenta,  praecipue  cum  morphio  et  strychnino  instituta,  non 
semel  docuerint ,  quam  periculosi  subitu  intrent  effectus ;  si 
tantum  ad  dimidium  granum  ultra  definitam  dosim  adsccn- 
datur.  Quapropter  in  harum  adplicatione  initium  semper  ab 
octava  vel  quarta  unius  grani  parte ,  imo  in  infantibus  aut 
vicinia  cerebri  vel  medullae  spinalis,  a  miuori  adhue  fiat  ini¬ 
tium  haecque  non  nisi  sensim  et  sensim  post  determinata  in¬ 
tervalla  adaugeatur,  et  quam  primum  effectus  ab  adhibito 
medicamento  producti  appareant,  pro  tempore  usus  medica¬ 
menti  est  suspendendus.  Si  vero  medicamenta  endermice  ad¬ 
hibentur  ,  quae  resolutioni  magis  resistunt ,  aut  quae  syste- 

ma  sensiferum  non  directe  adgrediuntur  et  ubi  localem  me¬ 
dicamentorum  effectum  intendimus,  aut  ubi  illorum  actio  ad 
solam  adfectionem  topicam  removendam  restringitur;  inho- 
rum  dosi  minus  scrupulosi  esse  possumus.  Repetitio  autem 
doseos  determinatae  a  natura  morbi ,  efficacia  medicamenti, 
ejusque  diversa  absorptione  dependet :  ita  remedia  narcotica 
parvis  dosibus  semel,  ad  summum  bis  de  die  exhibentur; 
alia  autem  medicamenta  ut  cliininum  et  similia  pluries  de  die 
parvis  dosibus  vel  majoribus,  sed  ut  sub  usu  interno  tantum 
tempore  apyrexiae. 

§•  »i- 

Quod  modum  medicamenta  plagae  denudatae  adplicandi 
attinet,  illa  vel  immediate  superliciei  secernenti  imponun¬ 
tur  vel  inter  duo  frusta  lintea  tenuia  posita  adplicantur;  quae 
cautela  est  observanda  in  individuis  sensilibus  ad  mitigan¬ 
dos  ex  ejus  immediato  cum  vulnerata  parte  contactu  oriun¬ 
dos  dolores ,  aut  si  medicamentum  acris  est  indolis,  etiam 
sub  usu  omnium  narcotico  acrium  ad  mitigandam  virtutem 
earum  irritantem  et  ad  evitandam  inllammationem  imo  sup¬ 
purationem.  Acria  medicamenta  — ut  §.  9  est  adnotatum  — 
in  forma  unquenti  et  cerati  redacta  adplicantur  aut  saltem 
unquento  vel  cerato  adspersa  imponuntur ;  substantiae  resi¬ 
nosae  in  sufficienti  spiritus  vini  quantitate  solutae  superpo¬ 
sito  unquento  simplici  adplicantur ;  caetera  medicamenta  flui¬ 
da  superficiei  secernenti  lente  instilantur,  aut  linteum  carp- 
,  tum  his  madefactum  plagae  imponitur. 

Medicamentum  quod  immediate  plagae  denudatae  adpli- 
calur  vel  in  ambitu  vel  in  medio  superficiei  vulneratae  poni¬ 
tur  et  charta  cerata,  emplastri  anglicani  ope  firmata,  tegi¬ 
tur.  Quoties  deligatio  renovatur ,  plaga  denudata  a  residuo 
medicamento ,  et  pseudomembrana  ab  exudato  plagae  secer¬ 
nentis  formata ,  sedulo  purgatur.  *) 

5-  '2;  * 

Quodsi  sub  endermico  medicamentorum  usu  vehemen¬ 
tes  provocantur  dolores  aut  si  cutis  plaga  vulnerata  ad  allio- 

rem  exalterat  inflammationis  gradum ,  superficies  cutis  secer¬ 
nens  ,  desumta  deligatione ,  ab  adplicato  medicamento  sedulo 
est  purganda  quo  facto,  optimo  cum  effectu  cataplasmata 
emollientia  in  usum  vocantur.  Quum  superficies  plagae  denu¬ 
datae  callosa,  fungosa  oedematosa  absorptioni  adplicati  me¬ 
dicamenti  noceat,  nova  cutis  plaga  denudetur  oportet,  et 
prior  aptis  remediis  tractetur.  Si  sub  usu  endermico  medica¬ 
menti  cujusdam  periculosa  symptomata,  ab  illo  producta, 
apparerent ,  tum  substantia  medicans ,  quae  effectus  nocife- 
ros  a  priori  productos  tollere  valet,  superficiei  denudatae 
adplicetur  necesse  est.  Sic  Lembcrt  intoxicationis  plioe- 
nomena  ab  adplicato  strychnino  producta,  ope morphii  ace- 
tici,etab  adhibito  morpbio  producta,  ope  moschi  sustulit. 
Praeterea  ulteriorem  resorptionem  jam  pro  parte  absorpti 
medicamenti  impedit  fortis  compressio ,  cui  scopo  etiam  ad- 
plicatio  curcubitae  siccae  a  quibusdam  commendatur. 

§•  13. 

Doctor  Lafarque  **)  endermicam  methodum  hucus¬ 
que  usitatam  in  eo  modificavit ,  ut  medicamenta  acu  lanceo¬ 
lae  inter  epidermidem  et  corium  adplicavit ,  quo  facto  paulo 
post  papula,  limbo  rubro  cincta  exorta  est.  Post  quadrantem 
horae  papula  magnitudinem  quatuor  linearum  adepta  est, 
limbusque  cingens  ad  unum  dimidiumque  policem  extende¬ 
batur.  Post  horam  rubedo  pallescere  incepit  et  duabus  horis 
praeterlapsis  penite  evanuit.  Papula  tamen  perstabat,  de  qua 
adhuc  notandum,  ejus  evolutionem  sat  vehementi  pruritu  co¬ 
mitatam  fuisse.  Facta  unica  tantum  punctura,  localis,  pluri¬ 
bus  autem  institutis  universalis  medicamenti  effectus  in  con¬ 
spectum  venit.  L  afar  q  u  e  factis  tredecim  puncturis  quadran¬ 
tem  unius  grani  morphii  in  antibrachio  sibi  adplicavit,  horaque 
praeterlapsa ,  occupatione  capitis ,  oscitatione  frequente  et 
somnolentia  afflictum  se  persentit.  Hunc  medicamenta  ender- 
mice  adplicandi  modum  priori  descripto  praeferendum  esse 
putat,  et  praeprimis  hoc  in  casu,  ubi  localem  sedantem  medi¬ 
camenti  effectum  producere  desideramus. 


*)  3af;dnt$et  Det  gefammfen  $5aitb  15.  0eifel42. 

§• 

Remedia  cum  quibus  juxta  endermicam  adplicandi  me¬ 
thodum  plurima  experimeuta  institnta ,  sunt : 

1.  Morphium ,  pars  opii  constituens  efficacissima  ,  cui 
principium  narcoticum  inhaeret,  et  quod  in  minima  dosi  por¬ 
rectum ,  omnem  vim  opii  sedantem  recludit,  et  ab  omni  hu¬ 
jus  vi  stimulante  immune  esse  videtur.  De  virtute  tamen  me¬ 
re  sopiente,  quae  morphio  tribuitur,  multi  dubitant,  quum 
cx  usu  morpliii  praeparatorum  praeter  ventriculi  et  intesti¬ 
norum  dolorem  ,  pulsum  magnum  fortemque  observabant, 

Morphium  endermice  adplicatum,  in  plaga  denudata  sen¬ 
sum  pruritus  et  formicationis  excitat ,  quin  inllammationem 
producat,  aut  secretionem  sustineat,  hinc  vulnusculum  facile 
consanat ,  quam  ob  causam  ut  plaga  cutis  secernens  in  desi- 
-derato  irritationis  statu  sustineatur,  dosis  morphii  adplican¬ 
di  cum  paucis  granis  sacchari  albi  copulatur.  Morphii  sedan¬ 
tem  virtutem  tardius  quidem  oriri  quam  sub  usu  interno  sed 
diutius  ac  pertinacius  perdurare ,  et  nonnisi  tardius ,  post 
repetitas,  auctasque  ejus  doses  ,  vasorum  systema  adgredi 
observatum  est.  Ad  usum  medicum  sales  praeferuntur  ex  mor¬ 
phio  cum  acido ,  sive  acetico ,  sive  sulphurico  congrediente 
emergentes ;  et  medicis  preprimis  morphium  aceticum  pla¬ 
cet,  ob  facilem  solubilitatem  mitemque  agendi  modum.  In 
morphio  subministrando  magna  circumspectio  requiritur, 
semperque  cum  minima  dosi  -J  —  j  grani  initium  est  facien¬ 
dum  ,  bis  de  die  repetenda  et  nonnisi  sensim  sensimque  do¬ 
sis  est  augenda, 

Endermicus  moiq>hii  usus  in  sequentibus  morbis  com¬ 
mendatur:  In  trismo  et  tetano,  sed  nulla  praesente  nota  in- 
flammatoria  aut  saltem  post  sublatam  phlogosim  ad  perstan¬ 
tem  systematis  nervosi  irritationem  tollendam,  ut  locus  ap¬ 
plicationis  optimus  nucha  eligitur,  — in  tussi  convulsiva no¬ 
ta  phlogistica  abacta  j  —  in  rheumatismo  omnis  generis ,  si 
febri  abacta  ,  topicus  dolor  ut  residuum  morbi  remansit ;  — 
in  neuralgiis  seu  doloribus ,  quae  pure  nervosae  sunt  indo-* 
lis,  ut  in  ischiate  nervosa  postica,  odontalgia ,  pleurodynia, 
prasopalgia  nervosa ,  lumbagine  —  in  vomitu  et  cardialgia 


nervosae  indolis,  in  cholera ,  in  dysenteria  abacto  stadio  in- 
jflammatorio ;  —  in  cancro. 

2.  Strychninum  endermice  adhibitum  fortius  topice  agit 
|  ac  morphium ,  ardorem ,  ruborem  et  sensum  acupuncturae 
i  producens ,  qui  ab  adplicationis  loco  per  totum  membrum 
propagatur.  Usum  ejus  endermicum  eadem  symptomata  se¬ 
quuntur,  ac  ex  interne  succepto  producta: —  medullam  spi¬ 
nalem  graviter  adficit  et  ad  nervos  motorias  excitandos  plu¬ 
rimum  valet,  atque  sub  longiori  intensiorique  usu  ejus  actio 
ad  sensorium  et  systema  vasorum  propagatur.  In  usu  strych- 
nini  maxima  circumspectio  est  necessaria,  quum  jam  ex  exi¬ 
gua  ejus  dosi  imo  letbales  effectus  observati  sunt ;  quaprop¬ 
ter  illud  ex  praxi  infantum  penitus  excludendum  est ,  et  ini¬ 
tium  fiat  a  decima  sexta  unius  grani  parte  ad  duodecimam , 
deinde  ad  octavam  paulatim  progrediendo ,  pro  una  dosi , 
semel  de  die  adplicanda,  et  quam  primum  symptomata  peri¬ 
culosa  in  conspectum  venerint,  saltem  pro  tempore  ab  ejus 
usu  est  abstinendum.  Ejus  endermicus  usus  bene  convenit 
in  paralysi  ex  solo  vitae  torpore  oriunda,  et  virtutem,  qua 
organa  paralysi  adfecta  adgreditur,  singularibus  phoenome- 
nis ,  quae  in  iis  provocare  solet,  anunciat :  ut  formicationis 
sensu ,  sudore  partiali ,  concussionibus  spasticis ,  redeuntis 
non  raro  facultatis  motricis  prodromis.  Commendatur  in  pa¬ 
ralysi  extremitatum ,  qua  sequela  toxicationis  per  saturnum 
producta ,  in  loco  adfecto  aut  juxta  spinam  dorsi  adplica- 
tum ,  jam  optimo  cum  effectu  est  adhibitum ;  —  in  paralysi 
musculorum  faciei  ad  processum  mastoideum  et  in  paralysi 
palpebrarum  juxta  decursum  nervi  frontalis  adplicari  solet, 
et  tandem  in  paralysi  organorum  vocis. 

3.  Extractum  belladonnae  hucusque  multis  in  casibus 
prospero  cum  effectu  endermice  fuit  adhibitum.  Celebratur 
ejus  virtus  antispasmodica  et  usui  endermico  inservit  tam  in 
solutione  quam  in  forma  emplastri ;  indicatur  in  adfectionU 
bus  catarrhalibus ,  in  quibus  abacta  phlogosi ,  restat  tussis 
vehemens ,  sicca ,  spastica ;  —  commendatur  praeterea  m 
blepharospasmo ,  vomitu  nervosae  indolis ,  nec  non  symp* 

tomatico  modo  in  cancro  ventriculi  ad  vomitum  dolorem¬ 
que  sedandum  regioni  epigastricae  adplicari  solet. 

4.  Digitalis  forma  unquenti,  tincturae,  sicut  ejus  prae¬ 
parata  extractum  et  digitalina  usui  endermico  inserviunt. 
Adplicatur  regioni  abdominis  lumbali  aut  internae  femo¬ 
rum  faciei  ad  diuresim  promovendam.  Commendatur  ejus 
endcrmaticus  usus  in  morbis  vasorum  et  cordis,  ut  in  en- 
docarditite,  sed  diminuta  per  remedia  antipblogista ,  prae¬ 
cipue  sanguinis  depletiones  cordis  irritatione,  duo  aut  tria 
grana  extracti  digitalis  endermice  adplicata  prosperum  prae¬ 
stiterunt  effectum. 

5.  Chininum  imprimis  ejus  praeparata  chininum  sulfu- 
ricum  et  muriaticum  in  usum  endermicum  vocantur ,  quo¬ 
rum  virtus  febrifuga  multis  experimentis  factis  est  com¬ 
probata,  nisi  quod  in  loco  adplicationis  virtutem  vehemen¬ 
ter  irritantem  imo  causticam  exerant.  Usui  endermico  in¬ 
servit  forma  unquenti  aut  solutionis  chinini  sulfurici  qua- 
tuor  aut  quinque  grana  in  infantibus  minori  adhuc  dosi 
in  interna  facie  brachii  vel  in  regione  epigastrica  adpli- 
cantur,  et  quidem  tempore  apyrexiae. 

Endermicus  cliinini  usus  commendatur  in  febri  inter¬ 
mittente  ,  si  ad  eam  trucidandam  usus  chinini  in  genere 
indicatus  est,  et  quidem :  —  praesente  idiosyncrasia  erga  inter¬ 
num  remediorum  usum  et  in  specie  ei'ga  chininum,  prasente 
magna  sensilitate  ventriculi  ob  quam  omne  medicamentum  in¬ 
terne  sumptum  vomitu  ejicitur,  qualis  saepe  in  gravidis  hy¬ 
stericis  occurrit  *  —  praesente  inflammatione  organorum 
deglutitionis,  digestionis  vel  et  respirationis,  in  quibus 
morbis  remedia  antiphlogistica  sunt  adhibenda,  tandem  in 
infantibus,  quibus  remedia  febrifuga  ob  saporem  ingratum 
ingeri  nequeunt.  Virtus  chinini  non  solum  ut  febrifuga  sed 
etiam  ut  antiperiodica  efficax  celebratur  praecipue  in  ne- 
urosibus  et  morbis  typum  intermittentem  observantibus. 

Praeter  haec  memorata  medicamenta  adhuc  majori , 
menarive  effectu  endermice  adhbita  remedia  sunt:  vera- 
trinum ,  crocus,  moschus,  datura  stramonium,  salicina, 

Hperina,  aloe,  gummi  gutti,  jalappina ,  calomel ,  joclina , 
lores  zinci ,  kermes  minerale  ,  tartarus  stibiatus  ,  emetina  , 
scilla  *). 


*)  35Iafiu§.  2B5rferbucfy  ber  C^irunpe.  1.  23anb. 


M 


i 


>M  >'f,  * 


Theses  defendendae. 


i. 


Ratio  et  experientia  sunt  fundamenta  medicinae. 

II.  ^  ':j 

Anatomiae  notio  e  libris  solum  hausta  est  nulla. 

m.  | 

Ad  explicandam  inter  organa  sympathiam  nervorum 
anastomoses  non  sufficiunt. 

!Y.  I 

Omne  systema  absit  a  medicina  sed  sine  philosophia  ne¬ 
mo  medicus. 

v.  I 

Non  dantur  diuretica  absoluta. 

VL  I 

Uterus  fons  uberrimus  morborum. 

vn.  j 

Endermica  medendi  methodus ,  in  multis  casibus  cuili¬ 
bet  alteri  praeferenda. 

VIII.  I 

Medicus  post  sectionem  saepe  doctior  quam  ante  illam. 

IX.  I 
Morbus  in  quo  prodest  mercurius  non  ideo  venereus. 

X.  1 
Scrophulosis  et  arthritis  unus  idemque  morbus  prior 

evolutionis ,  alter  revolutionis. 

XI.  ; 
Epikeratomia  hypokeratomiae  est  praeferenda. 

XII.  | 
Naturae  convenienter  vivere  vere  vivere. 


Cicero. 


